Флотила је остала у заробљеништву током преговора који је резултовао Версајским уговором. Фон Ројтер је веровао да Британци намеравају да преузму немачко бродовље дана 21. јуна, који је требало да буде крајњи рок за Немачку да потпише мировни уговор. Свестан да је рок продужен до 23, Ројтер је наредио да се бродови потопе. Ујутру 21. јуна, британска флотила напустила је Скапа Флоу да би водила маневре, а у 11:20 Ројтер је пренео наређење својим бродовима. Кениг је потонуо у 14:00; никада није био подигнут ради растављања, за разлику од многих других бродова већих размера који су поделили исту судбину. Права на убудуће операције спасавања олупине продата су једној шкотској компанији 1962. Само делови олупине су до сада извађени.